വിവാഹദിന ചിത്രങ്ങളും ഹണിമൂണ് ചിത്രങ്ങളും ഉള്പ്പെടെ നാഗചൈതന്യയുടെ ഓര്മ്മകള് വേണ്ട ചിത്രങ്ങളെല്ലാം ഡിലീറ്റ് ചെയ്ത് സാമന്ത നാഗചൈതന്യയും സാമന്തയും ജീവിതത്തിലും ഒന്നായപ്പോള് ഇരുവരുടെയും ആരാധകര് ഏറെ ആഘോഷമാക്കിയിരുന്നു. ആരാധകരെയെല്ലാം ഞെട്ടിച്ചുകൊണ്ടാണ് ഇരുവരും വേര്പിരിയുന്നുവെന്ന് അറിയിച്ചത്. ഇപ്പോഴിതാ, ഇന്സ്റ്റഗ്രാമില്നിന്നും നാഗചൈതന്യയ്ക്കൊപ്പമുള്ള ഫൊട്ടോകളെല്ലാം നീക്കം ചെയ്തിരിക്കുകയാണ് സാമന്ത. കഴിഞ്ഞ 5 വര്ഷത്തിനിടെ താന് പോസ്റ്റ് ചെയ്ത ചിത്രങ്ങളാണ് സാമന്ത ഡിലീറ്റ് ചെയ്തത്. വിവാഹദിന ചിത്രങ്ങളും ഹണിമൂണ് ചിത്രങ്ങളും ഇക്കൂട്ടത്തിലുണ്ട്. സാമന്ത തന്റെ സോഷ്യല് മീഡിയ ഹാന്ഡിലുകളില് അക്കിനേനി എന്ന പേര് മാറ്റിയതോടെയാണ് ഇരുവരും വിവാഹമോചനത്തിലേക്ക് നീങ്ങുകയാണെന്ന ഗോസിപ്പ് പുറത്തുവന്നു തുടങ്ങിയത്. നാഗചൈതന്യയാണ് ട്വിറ്ററിലൂടെ തങ്ങള് വേര്പിരിയുകയാണെന്നത് സ്ഥിരീകരിച്ചത്.